О б щ и н а К а й н а р д ж а

**K A Y N A R D Z H A M U N I C I P A L I T Y**

## 🖂 Ул.”Димитър Дончев” № 2 🕿 08679 / 8318, факс 08679 / 8461

7550 с. Кайнарджа, обл. Силистра e-mail:kain\_s@abv.bg



**ЗАПОВЕД**

**№ РД 09-169/21.03.2020**

На основание чл. 44, ал. 2 от ЗМСМА и във връзка с чл. 63, ал. 1 от Закона за здравето и във връзка с усложняващата се епидемична обстановка, свързана с разпространението на COVID-19 на територията на страната и обявеното с Решение от 13.03.2020 г. на Народното събрание на Република България извънредно положение и Заповед № РД-01-143/20.03.2020 г. на министъра на здравеопазването

**НАРЕЖДАМ:**

I. Въвеждам следните противоепидемични мерки на територията на община Кайнарджа, считано от **00.00** часа на **21.03.2020 г.**

1. Преустановяват се посещенията на паркове, градски градини, спортни и детски площадки и съоръжения на открити и закрити обществени места.

2. Органите на МВР ще организират контролно-пропусквателни пунктове на входно-изходните пътища на областните центрове и ще извършват проверка на целта на пътуването на гражданите.

3. През контролно-пропусквателните пунктове по т. 2 се пропуска преминаването на лица само в случаи на неотложност на пътуването, наложено от полагане на труд в населеното място, здравословни причини на пътуващия или негови близки, завръщане на настоящия или постоянен адрес. Това се удостоверява със служебна бележка от работодателя или служебен документ – карта, медицински документ, документ за самоличност.

II. Забранява се на лица **до 60** годишна възраст да посещават хранителните магазини и аптеките във времето от **8.30 до 10.30.** часа всеки ден.

III. Заповедта да се съобщи на кметовете на кметства и кметските наместници, които да уведомят населението в населеното място за което отговарят.

IV. Мерките са в сила до изричната им отмяна.

**ЛЮБЕН СИВЕВ**

**Кмет на община Кайнарджа**